open-index/open-wikipedia-markdown huggingface dataset:
انا فرانك

**اناليس مارى ( آن فرانك )** (Annelies Marie (Anne Frank ( فرانكفوت ام ماين ، المانيا ، 12 يونيه 1929 - معسكر إعتقال بيرجن-بيلزن ، المانيا ، 1945 ) ، طفله يهوديه عانت من العنصريه النازيه و الهولوكوست اللى اتعمل ضد اليهود و راحت ضحيه لمعاداة الساميه. إتولدت آن فرانك فى فرانكفورت فى المانيا لكن قضت معظم حياتها جنب امستردام فى نيديرلاند. كانت جنسيتها المانيه لغاية سنة 1941 لما النازيين الالمان سحبوا منها الجنسيه لإنها يهوديه. إشتهرت آن فرانك بعد موتها فى معسكر من معسكرات النازى بسبب انها كتبت مذكراتها و هى مستخبيه من الالمان وقت ما كانو محتلين نيديرلاند فى وقت الحرب العالميه التانيه.

لما النازيين مسكو الحكم فى المانيا فى سنة 1933 آن فرانك سابت المانيا مع عيلتها و راحو عاشو فى هولندا. لكن لما الالمان احتلو نيديرلاند سنة 1940 العيله وقعت فى مصيده فى امستردام و اضطرو من سنة 1942 انهم يستخبو فى اوده خلفيه فى مبنى كان فيه مكتب اوتو فرانك ابو آن فرانك لكن بعد ما استخبو سنتين حد فتن عليهم فإتقبض عليهم و اترحلو على معسكر بيرجن-بيلزن النازى فى المانيا.
297x297px|thumb|left|شاهد تذكارى لآن فرانك و اختها مارجوت فى معسكر بيرجن-بيلزن
بعد سبع تشهر اتوفت آن فرانك بمرض التيفوس فى المعسكر بعد كام يوم من وفاة اختها مارجوت فرانك. بعد ما خلصت الحرب و انهزم النازيين افرج عن ابوها اوتو فرانك فرجع على امستردام و لقى مذكراتها اللى كتبتها فنشرها فى سنة 1947. المذكرات كانت مكتوبه بالنيديرلاندى من الفتره ما بين 12 يونيه 1942 و 1 اغسطس 1944. اترجمت المذكرات للغات كتيره و اترجمت فى انجلترا سنة 1952 بعنوان " مذكرات بنت صغيره " The Diary of a Young Girl.

فرانك بقت رمز من رموز المقهورين و ضحايا العنصريه و معاداة الساميه و مذكراتها الل كتبتها بإسلوب جميل بتعتبر من اكتر الكتب اللى اتقرت فى العالم و اتحولت لأفلام و مسرحيات كتيره. المبنى اللى استخبت فآنانا فرانك و عيلتها من المعالم المهمه فى امستردام اللى بيحرص السياح المهتمين بزيارتها.

آن فرانك زى غيرها من اليهود كانت ضحيه الهولوكوست. يهود مشاهير زى سيجموند فرويد و البرت اينشتاين اضطرو يهربو من عسف النظام النازى. اتسبب نظام النازى فى قتل 6 مليون يهودى.

## لينكات برانيه

## مصادر

تصنيف:قهر
تصنيف:عنصريه
تصنيف:الحرب العالميه التانيه
تصنيف:نازيه
تصنيف:يهود
تصنيف:ضحايا القهر
تصنيف:مواليد 1929
تصنيف:وفيات 1945
علاج بالصدمات

**العلاج بالصدمات** نوع من العلاج بتستخدم فيه الادويه او التيار الكهربى لمعالجة انواع من الامراض العقليه زى الشيزوفرينيا و الاكتئاب و الهوس.

من الادويه اللى بتستعمل الانسولين اللى بيسبب غيبوبه للعيان ، و المترازول اللى بيسبب تشنجات زى التشنجات اللى بتسببها الصدمه الكهربيه. العلاج بالصدمات ممكن يخفف من حدة المرض كتمهيد لإستخدام العلاج النفسى.

تصنيف:امراض نفسيه
اخوان عكاشه

**اخوان عكاشه** ، كانو تلت اخوات مصريين ممثلين هما عبد الله و عبد الحميد و زكى. بيعتبرو من رواد التمثيل المسرحى الحديث فى مصر فى بداية نهضته فى بداية القرن العشرين. عملو جهد للنهوض بالمسرح المصرى و نقل المسرحيه المصريهه من الشكل الغنائى لأشكال فنيه تانيه. اشتغلو ضمن فرقة سلامه حجازى فى " مسرح دار التمثيل " لكن بعد ما عيى انفصلو و كونو فرقه خاصه بيهم اسمها " جوق عبد الله عكاشه " ، و بدأو يعرضو مسرحيات من نوع المليودراما اللى عملهالهم الياس فياض ، و عملو مسرحيات كبيره فيها مناظر كتيره زى " الطواف حول العالم " و " الفرسان التلاته " و " الافريقيه " ، و عملو مسرحيه عن الوطنيه المصريه اسمها " شهداء الوطنيه " و نجحت جداً و كانت اول مسرحيه وطنيه تعرضها فرقه مصريه. عملو كمان مسرحيات من نوع " الفودفيل " اخرجهالهم عزيز عيد و كان منها مسرحيات " ضربة مقرعه " و " ليلة الزفاف ".

تصنيف:ممثلين مصريين
تصنيف:مسرحيين مصريين
عزيز عيد

**عزيز عيد** (1 يناير 1884 - 28 اغسطس 1942 ) ، كان ممثل و مخرج مصرى من اصل لبنانى . ابتدا التمثيل مع فرقة فرح اسكندر سنة 1905 ، و بعدين فى سنة 1907 كون فرقه بإسمه كانت رائده فى التمثيل الهزلى فى مصر و قدمت مسرحيات هزليه كتيره اكترها كان مترجم او مقتبس من الفرنساوى. اشترك مع يوسف وهبى و اشتغل مدير لفرقة رمسيس ( 1923 ) و بعدين سابها و انضم لفرقة مراته فاطمه رشدى و برع فيها فى التمثيل الهزلى. كان ممثل موهوب عنده قدرات تدريبه للممثلين و الممثلات بتظهر مواهبهم و قدراتهم التمثيليه.

http://www.elcinema.com/person/2005854

تصنيف:مواليد 1884
تصنيف:وفيات 1942
تصنيف:مخرجين لبنانيين
تصنيف:ممثلين لبنانيين
تصنيف:لبنانيين عاشو فى مصر
تصنيف:مصريين لبنانيين
تصنيف:مسرحيين مصريين
تصنيف:مخرجين مصريين
تصنيف:ممثلين مصريين
عبد الرحمن الساوى

**عبد الرحمن الساوى** ( اتولد 1894 ) ، مهندس و عالم مصرى اتلقى علومه فى مصر. بعد ما أخد الدكتوراه فى الهندسه الميكانيكيه بقا مدرس فى مدرسة المهندسخانه فى القاهره من سنة 1921. بيرجع له الفضل فى انشاء مصانع الطيارات المصريه و عدد من المصانع الحربيه. ليه ابحاث علميه عن قياس الانسياب الهوائى ، و زيادة كفاية طاقة الموتورات. اخد جايزة الدوله المصريه التقديريه سنة 1963.

تصنيف:مواليد 1894
تصنيف:علما مصريين
تصنيف:مهندسين مصريين
تصنيف:مصريين اخدوا جايزة الدوله التقديريه
عبد الله فكرى

**عبد الله فكرى** ( 1834 - 1890 ) ، كاتب و شاعر مصرى من رواد النهضه الشعريه و النثريه الحديثه فى مصر. اتعلم فى الازهر ، و اتقن اللغه التركى و اتعين ناظر للمعارف ( وزير تعليم ) قبل ما تقوم الثوره العرابيه. لما قامت الثوره العربيه اتهم بالإشتراك فيها و بعدين اتعفى عنه. رأس الوفد المصرى فى مؤتمر المستشرقين سنه 1888 و ابتدا الكتابه عن رحلته فى كتاب عنوانه " ارشاد الألبا الى محاسن  اوروبا " لكن اتوفى قبل ما يخلصه فكمله ابنه امين فكرى اللى كمان جمع اعمال ابوه الشعريه و النثريه الكتيره.

تصنيف:كتاب مصريين
تصنيف:شعرا مصريين
تصنيف:الثوره العرابيه
تصنيف:مواليد 1834
تصنيف:وفيات 1890
عيزر فايتسمان

**عيزر فايتسمان** (بالعبرى: עזר ויצמן) (مواليد : 15 يونيه 1924 ، تل ابيب - مات : 24 ابريل 2005) كان رئيس اسرائيل السابع فى الفتره من 13 مايو 1993 لحد 13 يوليه 2000 و جه وراه موشى كتساف.
عيزر فايتسمان مسك كمان منصب قائد القوات الجويه الاسرائيليه من سنة 1958 لحد سنة 1966 ، و منصب وزير الدفاع الاسرائيلى بين 1977 و 1980.
75px|center

## مصادر

تصنيف:مواليد 1924
تصنيف:وفيات 2005
تصنيف:رؤساء اسرائيل
تصنيف:وزراء دفاع اسرائيليين
تصنيف:عسكريين اسرائيليين
تصنيف:ادينو بجرايم ضد البشريه
تصنيف:طيارين عسكريين اسرائيليين
تصنيف:قادة القوات الجويه الاسرائيليه
تصنيف:اعضاء الكنيسيت
تصنيف:اسرائيليين بيلاروسيين
تصنيف:حرب 48
تصنيف:اسرائيليين شاركو فى العدوان الثلاثى
تصنيف:حرب 67
تصنيف:حرب الاستنزاف
عمرو شبانه

200 px|thumb|left|عمرو شبانه بطل العالم فى الاسكواش اربع مرات.
**عمرو شبانه** ( اتولد فى القاهره 20 يوليه 1979 ) ، بطل مصرى فى رياضة الاسكواش ، كسب بطولة العالم اربع مرات فى 2003 و 2005 و 2007 و 2009. كسب مع المنتخب المصرى للاسكواش بطولة العالم للفرق سنة 1999 و المركز التانى سنة 2001. فى بطولة العالم 2009 اللى اتعملت فى الكويت لاعب شبانه زميله المصرى رامى عاشور فى النهائى و كسبه وبكده كسب ببطولة العالم للمره الرابعه و حقق انجاز كبير.

## حياته
شبانه ابتدا يلعب اسكواش و هو عنده سبع سنين و بيلعب دلوقتى فى النادى الأهلى المصرى. شبانه خريج كلية الاعلام الجامعه الامريكيه فى القاهره.

تصنيف:مواليد 1979
تصنيف:رياضيين مصريين
تصنيف:اسكواش
نهر الراين

**نهر الراين** بالالمانى (Rhein) هو نهر فى اوروبا بيمر فى  سويسرا و النمسا و ليختنشتاين و المانيا و فرنسا و نيديرلاند.بيعتبر الراين من اهم واطول الانهار فى القارة الاوروبية كلها

## اسم
اسم النهر جاى من الكلمة السيلتية *Renos* اللى معناها حاجة جارية.
## تاريخ
بيحتل الراين مكانة مهمة فى التاريخ الاوروبى بوجه سنة و فى التاريخ الالمانى بشكل خاص عشان كان بيشكل على مدى 400 سنة الحدود الرئيسية بين بلاد الرومان والقبايل الجرمانية وكمان اتبنت على الناحية الغربية منه مدن المانية وفرنسية كتيرة على الضفاف بتاعته وبسبب ده حصلت حروب ونزاعات كتيرة بين المانيا وفرنسا كل بلد كانت عايزة تسيطر على المنافذ بتاعة النهر وفضلوا كده لحد ما خلصت الحرب العالمية التانية. فيه اساطير اوروبية كتيرة مربوطة بالنهر ده كمان زى اسطورة جنية البحر.
## طول
الطول الاجمالى للراين بتاع 1320كم و بيغطى مساحة 252000 كم مربع,
## تلوث
و رغم ان التلوث الموجود فى حتت منه الا انه لسه بيحتفظ بجماله الطبيعى و مفيش برنامج سياحة لاوروبا يخلى من زيارته وكمان فيه قلاع المانية وفرنسية على الضفاف بتاعته وده بيدل على اهميته التاريخية.

## مواصلات
الراين مربوط بانهار اوروبية تانية مهمة زى نهر الدانوب و نهر الرون و مارن وكل ده بيخليه مجرى ملاحى داخلى جامد جدا. المراكب النيديرلاندية والالمانية بتنقل فيه الفحم ومشتقات البترول والحبوب وخامات المعادن.

## روافد
 
* نهر رور  
*  ماين  
*  نيكار  
*  ليبه  
*  سيج  
*  امشر  
*  موزيل  
*  اهر  
*  لان  
*  ارفت  
*  آر  
*  فينكستباخ  
*  پفريم  
*  بروهلباخ  
*  ناه  
*  وتاتش  
*  كويتش  
*  ساين  
*  دورنباخ  
*  موهلين  
*  ايسباتش  
*  ليمباتش  
*  قناة الديساس الكبرى  
*  سيسل  
*  ويسپير  
*  الب  
*  سالباتش  
*  رينتش  
*  ويستشنيتز  
*  انچرباخ  
*  اكباتش  
*  ويهرا  
*  انكيرباتش  
*  الب  
*  لوتر  
*  انابيرجر باخ  
*  اتشير  
*  بيرسيج  
*  ريهباتش  
*  سيلز  
*  الفوبر  
*  نيت  
*  مورج  
*  كاندير  
*  ايسيناتش  
*  موداو  
*  ويس  
*  ارجولز  
*  ايل  
*  هينترهين  
*  پليسور  
*  طمينه  
*  لاندكوارت  
*  ڤورديرين  
*  پفينز  
*  جلات  
*  بيبر  
*  توس  
*  ايل  
*  مولينباخ  
*  الز  
*  مورج  
*  كينزيج  
*  رادولفزيلر آخ  
*  دوسيل  
*  ويد  
*  ساوير  
*  فليباتش  
*  ميلبباخ  
*  ستشوارزباتش  
*  روتباخ  
*  ستروند  
*  ديكلسباخ  
*  ديكوبسباخ  
*  سپيرباتش  
*  دوفيسباخ  
*  ڤيليتشير باتش  
*  فروتز  
*  جوديسبيرجير باتش  
*  كلاين امشر  
*  لينزير اتش  
*  بولهايمر باخ  
*  كريچباخ  
*  ويلز باخ  
*  ميتشيلسباتش  
*  نونينباخ  
*  شوارزباخ  
*  ستوكاتشر آخ  
*  سولزباخ  
*  والوف  
*  الترهين  
*  ايتر  
*  ثور  
*  بيرس  
*  كرايتشباتش

## لينكات برانيه

## مصادر

تصنيف:انهار
راين
تصنيف:انهار المانيا
تصنيف:انهار النمسا
تصنيف:انهار نيديرلاند
تصنيف:انهار سويسرا
تصنيف:انهار فرنسا
تصنيف:Coordinates on Wikidata
تصنيف:مقالات تحتوى نصا بالليمبورغية
تصنيف:مقالات تحتوى نصا بالنيديرلاندية
تصنيف:مقالات تحتوى نصا بالفرنسية
تصنيف:مقالات تحتوى نصا بالألمانية
ماديه

تصغير|200بك|يسار
**الماديه** اتجاه فلسفى بيعتبر ان الماده هى اصل الكون ، و هو مضاد للمثاليه Idealism. ظهر الاتجاه المادى فى كذا مذهب فلسفى يونانى من اهمها الفلسفه الذريه بتاعة ديمقريطس و ابيقور. و فى القرن السبعتاشر عند هوبز و جاسندى ، و فى القرن التمنتاشر عند فلاسفة عصر التنوير زى هلباخ. فيه انواع كتيره من الفلسفات الماديه فى القرن التسعتاشر و القرن العشرين.

تصنيف:فلسفه
باسكال

thumb|300px| left| تمثال لپاسكال محطوط فى متحف اللوفر
**بليز پاسكال** Blaise Pascal (اتولد فى 19 يونيه 1623 - مات فى 19 اغسطس 1662) هو عالم فيزيا و رياضة وفيلسوف فرنساوى مشهور جدا اشتهر بتجاربه اللى عملها على السوايل فى مجال الفيزيا وعمل الكتير على نظرية الاحتمالات فى علم الرياضيات. واخترع باسكال الالة الحاسبة. واعماله فى ضغط السوايل ادت الى اختراعه لمبدأ اسمه قانون باسكال اللى ظهر فى الخمسنيات من القرن السبعتاشر, وينص المبدأ على ان السوايل الموجودة فى الاوعية (الجرادل) تنقل ضغوط متساوية فى كل الإتجاهات. ساعدت تجارب باسكال على إثبات أن الهوا له وزن و أن ضغط الهوا ممكن ينتج فراغ.

وقدّم باسكال هو وعالم الرياضيات الفرنساوى بيير دى فيرما نظرية الاحتمالات وصمم باسكال سنة 1654 تنظيم ثلاثى من الأرقام يكون فيه كل رقمى مساوى لمجموع الرقمين اللى جنبه من ناحية اليمين ومن الشمال فى الصف اللى فوقه مباشرةً والنظام ده اللى اسمه مثلث باسكال يستخدم فى حساب الاحتمالات.

## حياته
اتولد باسكال فى مدينة كليرمون - فيراند بفرنسا وضح نبوغه فى الرياضيات من صغره. انضم باسكال للحركة الدينية اللى تسمى بالجانسينية و فى اواخر سنة 1654 دخل دير من اديرة الجماعة فى مدينة بورت - رويال واتهمت المنظمة اليسوعية الجانسينيين دول بالبدعة. وادانت المنظمة قائد الحركة انطونى ارنولد ورد باسكال على الاتهام ده بنشر 18 كتاب صغير ساخر وسماه الرسايل الريفية و كان للكتب ده شعبية كبيرة فى سنة 1656 و 1657.

دافع باسكال عن عقيدته لغاية ما مات واتوجدت حبة من الاعمال اللى مكملهاش بعد ما مات ويعبر الشغل ده عن ايمان باسكال بان هناك حدود للحقايق اللى من الممكن للعقل ادراكها. وان الايمان بالرسالة المسيحية من القلب هو المرشد الحقيقى للحقايق.
thumb|220px|left|مثلث باسكال

## انجازاته
باسكال له انجازات كتيرة جدا فى علوم كتيرة زى الفيزيا والرياضة ويعتبر باسكال ابو حساب الاحتمالات كما ان عنده اعمال كتيرة فى التحليل المتناهى الصغر والهندسة الاسقاطية وعلم الحساب زى الاعداد الطبيعية والاعداد المثلثية وتطبيقات مثلث باسكال الكتيرة.

## الالة الحاسبة
thumb|left| واحدة من الالات الحاسبة اللى اخترعها باسكال
يعتبر اختراع باسكال للالة الحاسبة اللى تعمل العمليات الحسابية الاساسية الاربعة من اعظم الاختراعات لان الاختراع ده هو اللى اوصل الانسانية لاختراع الكومبيوتر واخترعها باسكال علشان تعمل حسابات أبوه بسرعة وبدون جهد فى التفكير.

## مصادر

تصنيف:فلاسفه فرنساويين
تصنيف:علما فرنساويين
تصنيف:فرنساويين
تصنيف:روم كاتوليك
تصنيف:مسيحيين
فيبوناتشى

**ليوناردو بيزانو بوجولو** (1170م - 1250م) المعروف دلوقتى بـ فيبوناتشى هوا عالم رياضيات ايطالى بيعتبره البعض اكتر عالم رياضيات موهوب فى العصور الوسطى.

## شهرته
فيبوناتشى معروف للعالم الحديث بالحاجات دى:
# نشر نظام الارقام العربى فى اوروبا.
# حسبة اسمها متتالية فيبوناتشى.
thumb|left| تمثال فيبوناتشى الموجود فى المقبرة التاريخية فى بيزا

## سيرته الذاتية
اتولد فيبوناتشى فى بيزا بايطاليا حوالى سنة 1170م ابوه جوجليلمو بوناتشى كان تاجر ايطالى غنى و كان مسئول عن السوق التجارى لبيزا فى الجزاير. لما كان فيبوناتشى صغير كان بيسافر مع ابوه عشان يساعده وهناك اتعلم نظام الارقام العربى فى مدينة بجاية، الجزاير على ايد علما أمثال ابو مدين (او سيدى بومدين)، ابن حمد، عبد الحق الاشبيلى وابو حميد الصغير.

لما عرف ان النظام ده اسهل واحسن من النظام الرومانى سافر فيبوناتشى لبلاد حوض البحر المتوسط عشان يدرس على ايد علما الرياضيات العرب اللى كانو فى الزمن ده. رجع فيبوناتشى من سفره لبيزا حوالى سنة 1200م و فى سنة 1202م نشر اللى اتعلمه فى كتاب اسمه ليبر اباتشى (*Liber Abaci*) بالعربى كتاب الحساب ومن فى الكتاب ده قدم نظام الارقام العربى لاوروبا.

ليوناردو بقى الضيف المحبب لـ فريدريك التانى اللى كان بيحب العلوم والرياضيات و فى سنة 1240م كرمت جمهورية بيزا ليوناردو بانها خصصتله مرتب. كان فيبوناتشى مهتم بالحسابات التجارية نتيجة سفره مع ابوه التاجر و فى دراسة اتعملت عليه اكتشفوا انه كان بيستخدم طرق فى حسابات البورصة.

فى القرن التسعتاشر اتعمل تمثال لفيبوناتشى فى بيزا. النهاردة التمثال ده موجود فى المعرض الغربى للمقبرة التاريخية فى ميدان الكاتدرائية فى بيزا, ايطاليا.

## حسبة فيبوناتشى

thumb|left| صفحة من كتاب ليبر اباتشى

لو اعتبرنا \mathcal{F}_n العنصر *n* للمتوالية الرياضية ، فإن

:\forall n\in\mathbb{N}, \mathcal{F}_{n+2} = \mathcal{F}_{n+1} + \mathcal{F}_n
:و \mathcal{F}_1=1, \mathcal{F}_2=1 (نعتبر \mathcal{F}_0 = 0).
فى الحسبة دى كل رقم هو مجموع الرقمين اللى قبليه وبتبتدى بـ:1,0 وتكون الحسبة: 13,8,5,3,2,1,1,0 وهكذا

ومن خصايص الحسبة دى ان ناتج قسمة اى رقم على الرقم اللى قبله بتخليه يقرب شوية بشوية من الرقم الدهبى اللى قيمته

\varphi = \frac{1 + \sqrt{5}}{2} \simeq 1,6180339887...

## كتبه
من الكتب اللى الفها فيبوناتشى:
* ليبر اباتشى (*Liber Abaci*) بالعربى كتاب الحساب.
* ليبر كوادراتورم (*Liber Quadratorum*) بالعربى كتاب المربعات.
* براكتيكا جومتيرى(*Practica Geometriae*) خلاصة علم الهندسة و حساب المثلثات.

## لينكات برانيه

## مصادر

تصنيف:وفيات 1250
تصنيف:علما
تصنيف:طليان
جورج البهجورى

تصغير|يسار|'''جورج البهجورى'''
**جورج عبد المسيح بشاى شنوده ساليدس جرجس** رسام كاريكاتير ساخر وفنان عالمي. اتولد سنة 1932 فى بهجوره, قريه فى ضواحى نجع حمادى مشهوره بزراعة القصب والنخل و بيرجع اسمه الفنى ليها. الابن التالت من عيله متوسطه عاشت بين الأقصر و المنوفيه و القاهره.

إتخرج من كلية الفنون الجميله فى القاهره. ودرس بردو فى كلية الفنون الجميله فى باريس

إشتغل رسام كاريكاتيرى من سنة 1953 لحد سنة 1975 فى مجلة روز اليوسف و صباح الخير. سافر لباريس فى سنة 1975, و بعدين رجع للقاهره مره تانيه فى تسعينيات القرن اللى فات.

## كتب
* ايقونة فلتس
* بهجر فى المهجر
* أيقونة باريس
* بورسعيد 1985
* لا تزعل يا عصفور

## جوايز
* الجايزه العالميه الأولى فى الكاريكاتير فى روما فى سنة 1985 و 1987
* ايطاليا Ancona, Italy , 1992
* اسبانيا Teneriffa, Spain ,1990
* جايزة الملك عبد الله التانى للابداع والآداب والفنون

## مصادر

## لينكات برانيه
* 
موقع الفنان جورج البهجورى - بيت الفن 

تصنيف:فنانين تشكيليين
تصنيف:رسامين مصريين
تصنيف:رسامين كاريكاتير مصريين
تصنيف:اقباط
تصنيف:اقصريين
تصنيف:ناس من مدينة الاقصر
ماكس بلانك

thumb|left|ماكس بلانك

**ماكس پلانك** (اتولد يوم 23 ابريل 1858م - اتوفا 4 اكتوبر سنة 1947م) كان عالم فيزيا المانى مشهور. يعتبر ماكس هو مؤسس نظرية الكم (وهى اساس علم ميكانيكا الكم) و  علشان كده هو اهم علما الفيزياء فى القرن العشرين. بلانك اخد جايزة نوبل سنة 1918م.

ولد بلانك فى كيل. هولستين ابوه ”جون جوليوس وليهلم بلانك“ من مراته الاخرى ”ايما باتزيج“. اتعمد باسم كارل ارنست ماركس بلانك. مع كده,  لما وصل لسن عشر سنين اصبح توقيعه باسم ماكس و استخدم ده الاسم لباقى حياته.

نقلت عيلته لـ ميونيخ فى سنة 1867م, فى المدرسة تعلم على ايد الرياضى ”هيرمان موللر“ اللى درس له الفلك والميكانيكا و الرياضيات. تخرج بلانك فى سن السابعة عشر و كان موهوبا فى المزيكا. كان يتلقى دروس غناء و ب بيانو و تشيلو و اورجان لكن رغم ده , فضل دراسة الفيزياء عن المزيكا.

ماكس بلانك كان بيدرس فى جامعة كيل و جامعة بيرلين. بلانك كان عنده كتير من اصحاب ه العلماء: البرت اينشتاين و ”اوتو هان“ و ”ليز ميتنر“وصاحب قانون ثابت بلانك

تصنيف:مواليد 1858
تصنيف:وفيات 1947
تصنيف:علما
تصنيف:المان
تصنيف:واخدين جايزة نوبل
حليم الضبع

**حليم عبد المسيح الضبع** (4 مارس 1921 - 2 سبتمبر 2017) هو موسيقار مصرى يحمل الجنسية الأمريكية، مؤدي، عالم مزيكا الشعوب ومعلم مزيكا صاحب سيرة تمتد على مدى ستة عقود. حليم الضبع معروف بشكل خاص لعمله الطلائعى فى المزيكا الالكترونية، لتأليفه فى سنة 1944 أول عمل للمزيكا الالكترونية على شريط مزيكا، وتحديدا حفل مزيكا صوتى الكتروني، ولاحقا لعمله المؤثر فى مركز مزيكا الحاسوب الالكترونية فى كولومبيا-برينستون بين نهايات الخمسينات وبدايات الستينات من القرن الماضى.

كان عايش مع مراته فى كينت بولاية اوهايو الامريكية و عنده تلات اولاد، اتوفى فى 2 سبتمبر 2017.

## مواقع برانيه
موقع الفنان حليم الضبع 

## شوف
لستة المؤلفين الموسيقيين المصريين

## مصادر

 

تصنيف:مواليد 1921
تصنيف:وفيات 2017
تصنيف:ملحنين مصريين
تصنيف:موسيقيين مصريين
تصنيف:مؤلفين مزيكا كلاسيكية
تصنيف:مصريين عاشو فى امريكا
تصنيف:امريكان مصريين
تصنيف:اقباط
تصنيف:اقباط المهجر
تصنيف:اشخاص من محافظه اسيوط
تصنيف:ناس من ابوتيج
تصنيف:متعلمين فى جامعة القاهره
ضريبه

**الضريبه** هى الغرامه الماليه او هو فرض تانى على دافع الضريبه من الدوله او اللى يعادلها, و الفشل فى الدفع بيعاقب عليه القانون.

الضرايب بتتفرض بردو من الكيانات البديله عن الكيانات الوطنيه. الضرايب بتتكوّن من ضريبه مباشره و ضريبه مش-مباشره, و ممكن تتدفع زى فلوس او اللى يعادلها من الشغل. الضريبه ممكن تتعرّف بانها حموله بتتحط على الافراد او الممتلكات علشان تدعم الحكومه, الدفع بيتحدد من السُلطه التشريعيه. الضريبه مش دفع تطوّعى او تبرّع, لكن هيه مساهمه اجباريه, متحدده من السُلطه التشريعيه, و هيه اى مساهمه مفروضه من حكومه, سواء تحت اسم ”رسوم“, و ”جزيه“, و ”ضرايب مناسبات“, ”واجب“, ”اعانة“, ”مساعدة“, ”تزويد“ و أسامى تانيه...
]

تصنيف:سياسه
تصنيف:قانون
نيكولا تيسلا

**نيكولا تسلا** (باللغه الصيربى Никола Тесла) (اتولد فى 10 يوليو 1856م - مات فى 7 يناير 1943م) مخترع و عالم فيزيا و مهندس ميكانيكا و مهندس كهربا مشهور. دايما بيتأل عليه انه من اهم المساهمين فى ولادة الكهربا التجاريه (اللى احنا بنستخدمها دلوقتى فى حياتنا اليوميه) و معروف لاختراعاته الثوريه الكبيره فى مجال الكهربا المغناطيسيه (الكهرومغناطيسية) فى اواخر القرن التسعتاشر و اوائل القرن العشرين. براءات اختراعاته و اعماله النظريه كونت الاساسات للتيار الكهربى المتقطع و انظمة القدره الكهربيه و محرك التيار المتقطع و حاجات تانيه كتير ساعدت فى توجيه و ارشاد البشريه لصنع الثوره الصناعيه التانيه.

## حياته
اتولد فى عهد الامبراطوريه النمساويه و بعد كده خد الجنسية الامريكية. بعد عرضه لفكرة الاتصالات اللاسلكية من فى الراديو فى سنه 1898م و بعد كونه القوه الموجهة لحرب التيارات و انتصاره فيها اتعرف فى امريكا كواحد من اعظم مهندسين الكهربا اللى اشتغلو فى امريكا. لكن نتيجة انه كان غريب الاطوار شويه فيه بعض الناس اعتبروه عالم مجنون.

## [[توماس اديسون]]
لما راح امريكا قابل توماس اديسون و اشتغل معاه فى مصنعه و لكن بعد كده سابه و بنى معمله الخاص و حصلت بينه و بين اديسون خناقات بالكلام نشرتها وسايل الاعلام المحلية ساعتها.

## انجازات

فيه اسامى كتيرة طلعت على العالم ده زى: ابو الفيزيا, الرجل اللى اخترع القرن العشرين, القديس شفيع الكهربا الحديثه.

ساهم تسلا فى علوم كتيره و كان سابق لعصره زى علوم الروبوتيكس ا(الانسان الالى) و الريموت كنترول و الرادار و علوم الكومبيوتر و الفيزيا النووية  والفيزيا النظريه. فى سنة 1943م صدقت المحكمة العليا فى امريكا بان تسلا هو مخترع الراديو لان كان فيه جدال كبير من اللى اخترع الراديو نيكولا تسلا ولا دى فورست. انجازات و اختراعات كتيرة لتسلا بتستخدم دلوقتى و كمان فيه حبه بيستخدمو كتدعيم للعلوم المزيفه و نظريات الطباق الطايره و علوم التنجيم. نتيجة اعتراف العلما و الباحثين بيه وحدة قياس الحقل المغناطيسى B اتسمت وحدة تسلا على اسمه كمان فيه تاثير تسلا هو اسم تطبيق لنوع اخترعه من التوصيل الكهربى (نقل الطاقة الكهربية فى الفراغ و الماده مش بس انتاج الفولت من فى كوندكتور). جمعية مهندسين الكهربا و الالكترونيات آى تربيل اى(IEEE) اللى كان تسلا نايب رئيسها عملت جايزه على اسمه الجايزه دى بياخدها الافراد او الفرق اللى بيعملو اسهامات جامده فى انتاج و استغلال الطاقة الكهربية و بتعتبر الجايزه دى ارفع و احسن جايزه فى مجال الطاقه الكهربيه.
## لينكات برانيه

## مصادر

تصنيف:مواليد 1856
تصنيف:وفيات 1943
تصنيف:علما
تصنيف:نباتيين
تصنيف:مخترعين
تصنيف:صرب
تصنيف:علما امريكان
تصنيف:مسيحيين امريكان
تصنيف:مسيحيين
تصنيف:امريكان صرب
تصنيف:متعلمين فى جامعة كارلوڤا
دى تسايت

thumb|شعار دى تسايت على المبنى اللى بيتطبع فيه الجورنال فى هامبورج

**دى تسايت** (بالالمانى:**Die Zeit** ، يعنى : **الاوقات**) هو جورنال المانى بيطلع كل اسبوع من مدينة هامبورج فى المانيا، و فيه ملخص لاهم احداث الاسبوع السياسيه و الاقتصاديه اللى حصلت فى اوروبا بشكل عام و اللى حصلت فى المانيا بشكل مخصوص.
بيصدر مع الجورنال كل اسبوع مجله تانيه بتناقش بالتفاصيل اهم القضايا السياسيه و الثقافيه و الاقتصاديه و بتبقى فى الغالب فيها تحليلات اعمق من اللى فى الجورنال نفسه.

الجورنال ليه منهج وسطى و بيشارك فيه نخبه من احسن الصحفيين و الكتاب الالمان و عشان كدا بيعتبر من اكتر الجرانيل المحترمه اللى بتقود العمل الصحفى فى المانيا.

## مصادر

* "Zeit, Die." Encyclopædia Britannica. Deluxe Edition. Chicago: Encyclopædia Britannica, 2008.
## لينكات خارجيه
* موقع الجورنال بالالمانى

تصنيف:جرانيل و مجلات المانيه
كينشاسا

**كينشاسا** هيا عاصمة جمهوريه كونجو الديموقراطيه (اللى كان اسمها زائير من سنة 1971 لغاية سنة 1997) و اكبر مدينه فيها. المدينه مكانها على نهر الكونجو حسب تفديرات السكان لسنة 2009 فيها **1076099** بنى ادم. ده بيخليها تانى اكبر مدينه فى مدن افريقيا الموجوده جنوب الصحرا الكبرى حسب عدد الناس اللى ساكنيين فيها (نفس العدد موجود فى جوهانسبيرج) بعد مدينة لاجوس ف نايجيريا و تالت اكبر مدن افريقيا بعد لاجوسو القاهره فى مصر.

## تاريخها
المدينه موجوده فى الجزء الغربى من البلد, على الضفه الجنوبيه لنهر الكونجو. اتاسست سنة 1881 على ايد المستكشف هنرى مورتون ستانلى اللى سماها **ليوبولدفيل** (Léopoldville) نسبه لـ ليوبولد التانى ملك بلجيكا ساعتها و بقيت المدينه عاصمة الكونجو سنة 1926.

بعد الحرب العالميه التانيه حصل تمرد ضد البلجيكيين فى يناير 1959. تم الاستقلال بعد الثوره فى يونيه 1960 و اتبدل اسمها بكينشاسا سنة 1966. بتعتبر المدينه مركز تجارى مهم جدا وكمان بقت مركز ثقافى وتعليمى مهم برضه.

## التاسيمه الاداريه
كينشاسا متقسمه لاربع مقاطعات اللى بدروهم متاسمين لاربعه و عشرين بلديه. قلب مدينه كينشاسا هيا بلديه لا جومبى(La Gombe)

**مقاطعات كينشاسا**

## الجو
الجو فى كينشاسا حر جدا و فيها موسم مطره من شهر اكتوبر لحد شهر مايو وموسم جاف مدته زغيره نسبين من شهر يونيه لحد شهر سبتمبر. موسم الجفاف فى كينشاسا اسقع و ابرد من موسم المطره رغم انان درجه الحراره بتكون سابته نسبين طول السنه.

## الجريمه
فى سنة 2004 كينشاسا كانت واحده من اخطر المدن فى افريقيا بالنسبه للجريمه. السرقه و الاغتصاب والخطف و عنف العصابات اللى ماليه المدينه كل دى حاجات عاديه . من ساعت ما خلصت حرب الكونجو التانيه المدينه بتحاول تقلل من الفوضى و قلة النظام.

## التعليم
كينشاسا فيها معاهد و جامعات وهيئات تعليميه كتيره بتغطى تخصصات كتيره منها الهندسه المدنيه و التمريض و الصحافه و الاعلام.
thumb|left| جامعه كينشاسا
المدينه فيها تلات جامعات كبيره و مدارس فنيه منها:
* مدرسه برينس فان لووك (Prins van Luik School).
* لوسيه برنس دى ليجى (Lycée Prince de Liège).
* جامعه كينشاسا.
* جامعه الكونجو البروتستناتيه.
* الجامعه الوطنيه لعلوم التربيه.
* مدرسه الهاديف (Allhadeff School).
* مركز التدريب الطبى.

## الصحه
فى عشرين مستشفى فى كينشاسا و كمان مراكز طبيه. فى سنه 1997م بنى لعيب كره السله الكونجولى الاصل **ديكمبى موتومبو** مستشفى فيها 300 سرير جنب مدينته الاصليه كينشاسا. من سنة 1991 مستشفى مونكول شغاله كمعهد طبى غير هادف للربح و بيتعاون مع وزارة الصحه كمستشفى بتخدم مناطق كينشاسا.

## اللغه
اللغه الرسميه للبلد هى الفرنساوى و بتعتبر كينشاسا هيا تانى اكبر مدينه فرانكفونيه فى العالم بعد باريس عاصمه فرنسا . و رغم ان لغه اللينجالا مستخدمه ومنتشره الا ان الفرنساوى هوه لغه العلامات فى الشوارع والبوچاكات والجرايد والاوراق الحكوميه و المدارس و بتسيطر كمان على المسرحيات و التليفزيون و الصحافه.

## الميديا
كينشاسا هيا مركز لكتير من محطات الاذاعه و التليفزيون. كمان التليفزيون الوطنى بيذيع من هناك وبيغطى معظم البلد.

## لينكات برانيه

* 

## سبب التسميه

## المشاهير

## مصادر

كينشاسا
تصنيف:مدن
تصنيف:عواصم
تصنيف:عواصم افريقيا
تصنيف:جمهوريه الكونجو الديموقراطيه
تصنيف:مدن كونجو الديمقراطيه
الاطفال المهجرين

thumb|left|300px|قهر البشر استمر فى العصر الحديث
**الاطفال المهجرين** ، اطفال كانت السلطات البريطانيه بتاخدهم من اسرهم الفقيره و امهاتهم و تبعتهم لمستعمراتها و استراليا و كندا ، و هناك كانو بيقولو لهم ان اهاليهم ماتو و بيتحطو فى ملاجىء او بيستخدمو فى زراعة الاراضى. ضحايا العمليه دى كانو حوالى نص مليون طفل.

فى استراليا عدد الاطفال دول كان حوالى 150 الف نقلتهم بريطانيا هناك ما بين سنة 1930 و 1970 و بيتسمو هناك " الاستراليين المنسيين Forgotten Australians. هناك كانو بيتحطو فى ملاجىء او كانت بتتبناهم اسر و كانو بيتحطو تحت رعاية الدوله و الكنايس و اتقهرو و تم استغلالهم جنسياً و اسىء ليهم نفسياً و جسمانياً و اتحرمو من دخول المدارس و عانو من قلة الأكل و ما كانتش ليهم رعايه صحيه.

بعد ضغوط من المنظمات الانسانيه اضطر رئيس وزرا استراليا كيفين روود Kevin Rudd فى 16 نوفمبر 2009 تقديم اعتذار رسمى على الجريمه دى على شاشة التلفزيون الاسترالى ، رئيس وزرا بريطانيا جوردون برون Gordon Brown قدم اعتذاره فى 24 فبراير 2010.

تصنيف:حقوق الانسان
تصنيف:قهر
تصنيف:انجلترا
تصنيف:استراليا
ياد

## اليد (يداييم)
[thumb|300px|[توراه و فيها يد.]]
**يد** و الجمع **يداييم** (بالعبرى:**יד** ، يعنى : ايد Hands) هى من الادوات اللى بيستعملها اليهود فى اقامة الشعاير بتاعة دينهم. اليد بتتعمل فى الغالب من الفضه و ساعات بيتعمل من الخشب او اى ماده تانيه ، و بيتكون من مجسم لايد صغيره و فيها صابع السبابه بيشاور لقدام.اليد بيستخدموها و هم بيقرو من التوراه عشان يشاورو على المكان او السطر اللى بيقروه ، و الهدف من استخدامها هو ان اللى بيقرا التوراه ما يلمسش المخطوط المقدس بايده او بصوابعه مباشرة و بكدا بيحفضوها من النجاسه.
كتير من اليداييم بيتعتبر تحف فنيه جميله بغض النظر عن وظيفتها الدينيه.
75px|center
## مصادر
* "yed." Encyclopædia Britannica. Deluxe Edition. Chicago: Encyclopædia Britannica, 2008.

تصنيف:يهوديه
ابن الاثير

200px|thumb|left|ابن الأثير كتب الكامل فى التاريخ .
**ابو الحسن على ابن الأثير** ( الجزيره حوالى 1160 - 1234 ) ، مؤرخ اتولد فى الجزيره ( نواحى العراق دلوقتى ) و عاش فى الموصل و زار بغداد و الشام و القدس و بعد ما رجع الموصل اتفرغ للتأريخ و التأليف. أهم كتبه " **الكامل فى التاريخ** " اللى استوعب فيه خلاصة الكتب التاريخيه و بخاصة تاريخ الطبرى و رتبه على اساس السنين و الاماكن. اتطبع الكتاب ده فى ليدن فى هولندا سنة 1866 ، من كتبه التانيه " أسد الغابة فى معرفة الصحابة ". عاصر اجتياح المغول لبغداد و سقوط الخلافه العباسيه فيها وقال عن سقوط بغداد : " يا ليت امى لم تلدنى، و يا ليتنى مت قبل ده وكنت نسى منسى ".

تصنيف:مؤرخين
تصنيف:مواليد 1160
تصنيف:وفيات 1234
بارسلونا

**بارسلونا** او **بارسلونا** (كاتالانى و اسپانى:
Barcelona,

) هى العاصمة والمدينة الاكتر سكان فى منطقة الحكم الذاتى فى كاتالونيا

## سكان
بارسلونا تانى اكبر مدينة فى اسبانيا عدد سكانها 4.9 مليون . و رقم حداشر اكبر بلديه فى الاتحاد الاوروبى. والسادسه فى عدد السكان بين المناطق الحضريه فى الاتحاد الاوروبى بعد باريس. لندن. منطقة الراين و الرور. مدريد. و ميلانو.

## جغرافيا
بارسلونا على ساحل البحر المتوسط و مطار بارسلونا الدولى هو تانى اكبر مطار فى اسبانيا بعد مطار باراخاس فى مدريد (حوالى 30 مليون مسافر سنويا).

## تاريخ
بارسلونا اتأسست بوصفها مدينة رومانية و بقت عاصمة دوقية بارسلونا , بعد اندماج دوقية بارسلونا مع مملكة أراجون بارسلونا بقت واحدة من أهم المدن فى تاج أراجون.
## جامعة بارسلونا
جامعة بارسلونا هيا جامعه موجوده ف مدينة بارسلونا ف اسبانيا و بداياتهاكانت سنة 1450 ف عهد الفونسو الخامس ملك اراجون.
## سبب التسميه

## المشاهير

## مصادر

تصنيف:مدن اسبانيا
تصنيف:مناطق حكم ذاتى
ارنست رذرفورد

thumb|العالم ارنست رذرفورد

**ارنست رذرفورد** (اتولد فى 30 اغسطس 1871م - مات فى 19 اكتوبر 1937م) كان عالم فيزيا و كيميا نيوزلندى كبير جدا يُعتبر ابو الفيزيا النووية. اكتشف ان الذرات ليها شحنة موجبة متركزة فى نواة زغيرة جدا وعن طريق اكتشافه ده عمل النموذج الشهير : نموذج رذرفورد للذرة. رذرفورد خد جايزة نوبل فى الكيميا سنة 1908م.ارنست معروف بتجربته الشهيرة اللى قسم فيها الذرة سنة 1917م.

اتود رذرفورد فى مدينة نيلسون سنة 1871م واتعلم هناك و بعد كده دخل جامعة ويلنجتون واتخصص فى الرياضيات والفيزيا.

## منحة دراسية
بعد كده جاتله منحة دراسية فى جامعة كامبريدج فى انجلترا. بعد كده اشتغل فى معمل كافيندش تحت اشراف العالم الكبير جوزيف ثومسون مكتشف الالكترون، و هناك اهتم بدراسة الاشعة اللى بتطلع من عنصر الراديوم.

## كندا
بعد كده راح كندا عشان يشتغل فى جامعة ماك جيل وهنالك عرف الحاجات اللى بتكون الاشعاع اللى بيخرج من عنصر الراديوم وهما تلات حاجات:
* اشعة الغا: و هيا جسيمات موجبة الشحنة قصيرة المدى بتاعها قصير تتكون من نوات ذرة الهيليوم (اللى هيا 2 بروتون و 2 نيوترون) تنبعث من الجسم المشع وقت تحلل الذرات بتاعته.
* اشعة جاما: و هيا جسيمات سالبة الشحنة و مداها اكبر من اشعة الفا. و بتتكون جسيمات بيتا من الكترونات سريعة - سرعتها قريبة من سرعة الضوء- تنبعث من نواة الذرة بتطلع نتيجة تحلل نيوترونات النواة و هيا مش الالكترونات الخارجية اللى بتلف حوالين النواة.
* اشعة جاما: و هيا موجات كهرومغناطيسية تنبعث من الجسم المشع ليها تردد عالى و مداها كبير جداَ و ليها قدرة على النفاذ فى المواد لدرجة انها تحتاج لكذا متر من الخرسانة عشان يوقفها.

ومع الاكتشافات الجامدة دى بيعتبر رذرفورد هوا واضع الاساس لنظرية النشاط الاشعاعى.

## جامعة مانشستر
ساب رذرفورد كندا عشان يرجع تانى لانجلترا لجامعة مانشستر سنة 1907. و هناك كمل بحوثه على المواد المشعة عمل سلسلة من التجارب عشان يدرس التصادم بين اشعة الفا و العناصر المختلفة، وعن طريق التجارب دى عرفنا مكونات الذرة و وضع نموذج رذرفورد الذرى اللى شرح فيه تصور عام لشكل الذرة و بين انها تتكون من نواة موجبة الشحنة و الكترونات خارجية تدور حولها.

فى سنة م1919 ابتدا رذرفورد سلسلة تانية من التجارب حدف فيها انوية ذرات العناصر بجسيمات الفا فخلاها تتحول لعناصر تانية نتيجة تغير التركيب الذرى ليها. خد ارنست رذرفورد جايزة نوبل فى الكيميا سنة م1908 لجهوده فى مجال النشاط الاشعاعي، وخد كمان لقب "فارس" سنة 1914م. كمان كان رئيس معمل كافنديش بعد العالم جوزيف ثومسون، و خد لقب "بارون" سنة م1931 نتيجة اعماله العظيمة. كمان خد وسام فرنكلن سنة 1924 .

مات العالم ارنست رذرفورد سنة م1937 و كان عنده 66 سنة ومات فى كامبريدج.
## مصادر

تصنيف:مواليد 1871
تصنيف:وفيات 1937
تصنيف:علما
تصنيف:اكاديميين فى جامعة مانشستر
تصنيف:متعلمين فى جامعة كامبريدج
الجيش السورى

**الجيش السورى** هوا الجيش النظامى الرسمى العامل فى الجمهورية العربية السورية و بيخضع لامرة القائد الاعلى للقوات المسلحة و هوا نفسه رئيس الجموريه (حاليا الرئيس هوا بشار الاسد.).

حارب الجيش السورى جيش الاحتلال الاسرائيلى اكتر من مره فى حرب 1948 و حرب 1967 و حارب معاه الجيش المصرى و الاردنى و فى حرب 1973 و حرب 1982 فى لبنان.

الجيش السورى بيعتبر من اقوى الجيوش فى  الشرق الوسطانى، عدد قواته 315000 و قوات الاحتياط 200000, التجنيد فى سوريا الزامى لكل شاب مش وحيد و بقى عنده 18 سنة.

الدبابات السورية عددها اكتر من 5000 دبابة:

1000 دبابة تى 54.

1000 دبابة تى 55.

1000 دبابة تى 60.

2000 دبابة تى 72 مطورة.

عدد مش معروف من دبابات تى 80.

عدد مش معروف من دبابات تى 90 موجوده عند الحرس الجمهورى.

الجيش السورى عنده كمان عدد كبير من المدافع المنقوله و ذاتيه الحركه و المجنزرات و المدرعات.

و القوى الصاروخيه السوريه بتعتبر اقوى خامس قوه فى العالم و بيملك الجيش اعداد كبيره مش معروفه من الصواريخ اللى بيوصل مداها 700 كيلومتر و بتغطى كل مناطق اسرائيل اضافه لعدد من الصواريخ اللى بيزيد مداها عن 1000 كيلو متر.

## مصادر

تصنيف:سوريا
تصنيف:جيوش
بشار الاسد

**بشار الاسد** هوا الرئيس السابق للجمهوريه العربيه السوريه و الامين القطرى لحزب البعث الحاكم و القائد العام للجيش و القوات المسلحه السوريه و ابن الرئيس السورى السابق حافظ الاسد, وصل الحكم فى سوريا سنة 2000 بعد ما انتخبته القياده القطريه لحزب البعث الحاكم بعد ما اتوفى ابوه الرييس حافظ الاسد.

بشار الاسد دكتور عيون و اتخرج من جامعة دمشق و درس لفتره قصيره فى لندن و بعدين رجع لسوريا بعد وفاة اخوه الكبير باسل الاسد فى حادثة عربيه فى دمشق سنة 1994.

## سيرته الذاتيه
بشار الاسد اتولد يوم 11 سبتمبر سنة 1965, درس بشار الابتدائيه و الاعداديه و الثانويه فى دمشق و ايام دراسته بالمرحله الثانويه اتاثر بافكار حزب البعث و دخل منظمة اتحاد شبيبة الثوره و بعد ما خلص الثانويه درس الطب بجامعة دمشق و اتخصص طب عيون و سافر بريطانيا يكمل دراسته بطب العيون بس بعد وفاة اخوه الكبير باسل بحادث عربيه استدعاه ابوه من بريطانيا و دخل بشار الاسد الكلية الحربيه و اتخرج ظابط مدرعات بالحرس الجمهورى و بعديها خد شهادة ماجستير بالعلوم العسكريه من كلية الاركان السوريه و عينه ابوه عضو قيادة قطريه بحزب البعث الحاكم و سلمه ملف لبنان اللى كان ماسكه عبد الحليم خدام.
## حكمه
thumb|300px| الرئيس بشار الاسد مع مراته اسماء الاسد
بشار الاسد بتربطه علاقات قويه مع موسكو و طهران و حركات المقاومه فى العالم العربى المناهضه لاسرائيل.

## لينكات برانيه

## مصادر

بشار الاسد
تصنيف:رؤساء سوريا
تصنيف:ولاد رؤساء
تصنيف:عسكريين سوريين
تصنيف:شيعه سوريين
تصنيف:اشتراكيين
تصنيف:سوريين ضد الثورة السورية
كولكاتا

**كولكاتا** (بالانجليزى Kolkata بالبنغالى কলকাতা)هى عاصمة ولاية البنغال الغربى. بتقع فى شرق الهند على الضفة الشرقية من نهر هووجلى وهيا تالت اكبر مدينة فى الهند من ناحية عدد السكان.كانت كولكاتا عاصمة الهند لحد سنة 1911م. بتعانى كولكاتا من مشاكل التمدن المعروفه زى الفقر والتلوث وزحمة المرور.

## اصل الاسم
الاسم كولكاتا اصله جاى من اسم قرية كاليكاتا(Kalikata) من الثلات قرى(كاليكاتا Kalikata, سوتانوتى Sutanuti, جوڤيندابور Govindapur) اللى كانو موجودين فى المنطقة قبل وصول الانجليز. وبرضه بيعُتبر الاسم نسخه من كلمة كاليكشترا(Kalikshetra)( اللى معناها ارض الالهه كالى কালীক্ষেত্র ).

## الجو
كولكاتا ليها جو حار جاف ورطب متوسط درجة الحراره السنوى 26.8 درجة مئوية, ومتوسط درجة الحرارةالشهرى هوا بين الـ 19درجة لـ 30 درجة مئوية. الصيف حار ورطب مع درجة حراره بين الـ 30 الى 40درجة مئوية فى اعلى معدلاته خلال شهر مايو و يونيه. الشتا مدته بتاع شهرين ونص احر شهر هو مايو واسقع شهر هوا يناير.
thumb|left|225px|ناطحات السحاب فى كولكاتا
## الاقتصاد
كولكاتا بتعُتبر هيا محور البيزنس والتجارة والفلوس فى شرق الهند والولايات الشمالية كلها. فيها بورصة كولكاتا -تانى اكبر بورصة- فى الهند, وفيها مينا عسكرى وتجارى مهم. المدينة الوحيدة فى المنطقة اللى فيها مطار دولى, فيها عدد كبير من العماله الغير مؤهلة والنص مؤهله وكمان عدد كبير برضه من الناس اللى شغاله فى مجال تكنولوجيا المعلومات(الآى تى). حبة من الشركات الهندية الكبيرة مراكزها الرئيسية فى كولكاتا.

## الديموجرافيا(عدد السكان وانواعهم)
سكان كولكاتا اسمهم كولكاتايين فى سنة 2001م كان نعداد المدينة **4,580,544** بنى ادم,والتكتلات الحضرية كان عددها **13,216,546** بنى ادم. التخمينات دلوقتى لمشروع تعداد السكان لسنة 2009م بتقول ان عدد السكان هيكون حوالى **5,080,519** بنى ادم, نسبة الرجاله للستات هيا 928 ست لكل 1000 راجل. طبقا للتعداد 80% من عدد السكان هندوس. 18% مسلمين. 1% مسحيين. 1% چانيين.

## الثقافة
اتعرفت كولكاتا بالاداب وميراثها الثورى الكبير من الفنون. لما كانت العاصمة كانت اصل ومكان الولادة للادب الهندى الحديث وافكاره الفنية. الكولكاتايين معروفين بتقديرهم الخاص للفنون والاداب والمدينة عادتها الترحيب بالمواهب الجديدة. للاسباب دى تعُتبر كالكوتا هيا العاصمة الثقافية للهند.
thumb|275px| left| فرع المعهد الهندى للادارة فى كولكاتا

## التعليم
المدارس فى كولكاتا بتديرها مؤسسات خاصة او الحكومة, المدارس بتستخدم اللغة البنغالية أواللغة الانجليزية فى التعليم. فيه جامعات ومعاهد كتيرة فى كالكوتا زى:
* جامعة كولكاتا.
* جامعة بنغال للهندسة و العلوم.
* جامعة چادابور (معروفة بكلية الهندسة).
* كلية كولكاتا للطب.
* كلية الكنيسة الاسكتلندية.
* كلية سان اكزاڤير.
* معهد الاحصا الهندى.
* جامعة شرق البنغال الوطنية لعلوم المحاماة والقانون.
* معهد البحوث والهندسة البحرية.
* المعهد الهندى للعلوم الاجتماعية وادارة الاعمال.
ومعاهد وجامعات تانية كتير.

thumb|left| 250px| ستاد سالت لاك (Salt Lake Stadium )
## الرياضه
اهم اللعبات الشعبية فى كالكوتا: كورة القدم و الكروكيت و الهوكى. كولكاتا من مراكز نشاط كورة القدم فى الهند. كولكاتا فيها استادات كبيرة زى استاد سالت لاك (Salt Lake Stadium ) اكبر تالت ملعب كورة قدم فى العالم من  عدد المتفرجين وكمان ستاد الكروكيت ايدن جاردينز(Eden Gardens) واحد من ستادين كروكيه فى العالم بيشليوه **100,000** متفرج.

تصنيف:مدن الهند
تاج اراجون

**تاج اراجون ** هو مفهوم معناه وجود ملك واحد على مجموعة متنوعة من الممالك والاراضى , تاج اراجون اتشكل من فى اتحاد الاسر الحاكمة فی اربع ممالك مملكة اراجون و مقاطعة بارسلونا فی سنة 1137، و التالته مملكة ناڤارا ، و الرابعه مملكة البرتغال.
## تاريخ

left|thumb|300px|اكبر اتساع لتاج اراجون
اتاسست بارسلونا بوصفها مدينة رومانية و بقت عاصمة دوقية بارسلونا , بعد اندماج دوقية بارسلونا مع مملكة اراجون بارسلونا بقت واحدة من اهم المدن فى تاج اراجون. كانت مملكة اراجون عضو فى تاج اراجون مع مملكة ڤالنسيا و امارة كتالونيا

## مكونات تاج اراجون
* مملكة اراجون
* مملكة ڤالنسيا
* امارة كتالونيا
* بالما دى مايوركا

## الاسترداد
استرد المسيحيین الاماكن الكبيره فی جنوب اسبانيا فى القرن التلاتاشر ; كوردوبا فى 1236 و سيڨییا فى 1248 و فضل حكم المسلمين فى جرانادا باعتبارها دوله فى الجنوب.

## التجاره
توسع تاج اراجون باستخدام البحر فتح أسواق للصوف الاراجونى ومنسوجاته و منتجات اراجون الزراعيه ف كاتالونيا .كسب الاراجونيين مكاسب كبيره من عمليات استيراد الحبوب من سيسيليا و ساردينيا و التوابل والأصبغة والقطن من الشرق. و المنافع دى كلها سببت ازدهار أراجون فى القرن الاربعتاشر و أوائل الخمستاشر .
## جزر الكنارى
فى 1402 ، وبسبب التنافس مع البرتغال ابتدا تاج كاستییا لغزو جزر الكنارى اللى لحد الوقت ده كان عايش فيها شعب الجوانتشيس  احتلال جزر الكنارى قام بيه السادة النورمان الموالين للملك انريكى التالت ملك كاستییا. فى 1478 ابتدت المرحلة النهائية من غزو جزر الكنارى عملية الغزو كملت فى سنة 1496 و بقت الجزر من ساعتها تابعه للتاج الاسبانى.

## فرناندو التانى
مع صعود فرناندو الكاتوليكى للعرش خفت حدة التوترات الاجتماعية بعد اصدار فرناندو قرار التحكيم حكم جوادالوبى فى 21 ابريل 1486 اللى انهى الصراع بين الامراء والفلاحين والمزارعين ومربين المواشى فى مملكة اراجون بعد ضغوط من الحرب الاهلية امارة كتالونيا (1462-1472) لانهاء الاضطرابات الكاتالوينية فى المناطق الريفية. تم قبوله من جانب المزارعين و الامرا ، و حط حد للاقطاعية فى امتلاك الارض و "سوء المعاملة" .

## الملوك الكاتوليك

thumb|left|300px|استسلام جرانادا للملوك الكاتوليك ،لوحة من القرن التسعتاشر
فى نهاية العصور الوسطانيه ; وحد الملوك الكاتوليك (الملكة ايزابيل ملكة كاستيا والملك فرناندو التانى ملك اراجون) تاج كاستيا بزعامة مملكة كاستيا ، و عاصمتها فى توليدو مع تاج اراجون ، و عاصمته فى ساراجوسا ، فى مملكة اسبانيا الحديثة. و هزمو المسلمين فى مملكة جرانادا سنة 1492.

## مصادر

تصنيف:تاريخ اسبانيا
تصنيف:ممالك اسبانيا
العقبه

**العقبه** ، مينا على راس خليج العقبه دلوقتى فى جنوب غرب الاردن ، فى العصور الوسطى كان مينا مهم ، اتنازع الصليبيين و المصريين عليه لغاية ما بقى لمصر ، استولت عليه تركيا و بعد الحرب العالميه الاولى و هزيمة تركيا اتضم للحجاز ( 1917 - 1925 ) و بعدين ادمج فى الاردن ( 1925 ).

## سبب التسميه

## المشاهير

## مصادر


تصنيف:موانى
تصنيف:مدن الاردن
عشيره

تصغير|200بك|يسار
**العشيره** وحده اجتماعيه بينحدر اعضائها من جد واحد بيتنسبو ليه بخط الذكور فى العشاير الابويه و خط الاناث فى العشاير الاموميه ، العشيره بتشمل عدد من الوحدات العائليه. الروابط العشيريه بتتعدى الحدود البيولوجيه و الواجبات و الالتزامات بتمتد لكل افراد العشيره مهما بعدت درجة القرابه. فى العاده فيه تابو ( تحريم ) الجواز بين افراد العشيره الواحده باستمدح العشاير العربيه اللى بتحبذ الجواز بين ولاد العمومه.

تصنيف:انثروبولوجيا
تصنيف:عرب
1478

## مواليد

* البابا كليمنت السابع

## وفيات

## اهم احداث السنه

## مصادر

1478
1535

## وفيات
* 6 يوليه - توماس مور كاتب و قانونى انجليزى.

## اهم احداث السنه

## مصادر

1535
كنيسة البشاره

**كنيسة البشاره** (بالعبرى : כנסיית הבשורה ، بالعربى : كنيسة البشارة ، باليونانى : Εκκλησία του Ευαγγελισμού της Θεοτόκου) ، هى كنيسه فى الناصره ، فى شمال فلسطين حاليا.
## كنيسة البشاره ويبسايت
- Basilika nazareth Official Website

تصنيف:كنايس
عبد الرحمن بدوى

**عبد الرحمن بدوى** (17 فبراير 1917 - 25 يوليه 2002 ) كان استاذ اكاديمى و فيلسوف وجودى مصرى تأثرا بالوجوديين الأوروبيين و على رأسهم مارتن هايدجر و بيعتبره البعض أول فيلسوف وجودى مصرى ، عاش معظم حياته بره مصر بعد ما اختلف مع القاده بتوع ثورة 23 يوليه حوالين الديموقراطيه و اتهمهم بوأد التجربه الليبراليه فى مصر.

ليه تقريبا 200 كتاب حسب ( محمود أمين العالم ) فى حين قال واحد من ناشريه إن كتبه اللى نشرها تجاوزت 150 كتابا من كتابه الاولانى عن نيتشه اللى صدر سنة 1939. و هو الأمر اللى يؤكده ابن اخوه محسن بدوى و هو بيقول فى موقعه الإلكتروني: بلغت أعمال الدكتور عبد الرحمن بدوى سواء المنشورة أو غير المنشورة نحو 150 كتاباً منها أعمال منشورة بالفرنسية، الإسبانية، الألمانية، الإنجليزية و العربية

و كان عضو فى حزب مصر الفتاة (1938-1940) بعدين عضوا فى اللجنة العليا للحزب الوطنى الجديد (1944-1952)، وتم اختياره مع 50 شخصية، كعضو فى لجنة الدستور اللى كلفت فى يناير 1953 لكتابة دستور جديد،  اللى تم الانتهاء منه فى اغسطس 1954 لكن الدستور أهمل واستبدل بدستور سنة 1956

و فى سنة 2000 نشر مذكراته فى كتاب ضخم من جزئين، وصل عدد صفحاته ل768 صفحة، عند المؤسسة العربية للدراسات والنشر. و كان لنشر الكتاب صدى ضخم عند الكثير من المثقفين المصريين وذلك علشان بدوى هاجم الكثير ممن أعتبرهم المثقفين العرب رموزا للفكر كالشيخ محمد عبده، وعباس العقاد، و أحمد أمين، وزكى نجيب محمود، وتوفيق الحكيم، و على الجارم، ومصطفى أمين وايميل بيرييه وغيرهم. كما هاجم بقوة النظام المصرى وحكم جمال عبد الناصر موجها انتقادات شتى. وعلق على حجم المشاركة فى تشييع جنازة جمال عبد الناصر بأن ده "أمر عادى ولا يمت بصلة لوجود علاقة حب بين المصريين وعبد الناصر"، مشيرا لأن "هذه هيا طبيعة شعب هوايته المشى فى الجنازات". كما أتهم رموزا سياسية منها سعد زغلول بالعمالة للبريطانيين، وطه حسين بالعمالة للأجهزة الأمنية، و أعتبر الطلاب جواسيس على بعضهم البعض، مشيرا لأن قيام عبد الناصر بتأميم قناة السويس كان سعيا بعد الشهرة

اشتغل مدرس فى جامعات الكويت و ايران و ليبيا و هناك اتحبس من غير محاكمه لانه اتكلم مع طلبته الليبيين عن الديموقراطيه .استقر من اول سنة 1975 فى فندق لوتسيا فى الحى اللاتينى فى باريس و مارجعش مصر اللى قبل وفاته بمده قصيره.اشتهر بدوى بلقب **فيلسوف مصر** و دا الوصف اللى اطلقه عليه استاذه طه حسين و هو بيناقش رسالة الدكتوراه بتاعته عن **الزمن الوجودى**.نشر بدوى اكتر من 120 كتاب و كانت افكاره بتدور حوالين التكامل التعايش اللى بين الاسلام و الغرب .اتتلمذ على ايده انيس منصور ، محمود امين العالم ، مصطفى سويف ، فؤاد زكريا. من اشهر كتبه و اكترهم اثاره للجدل **من تاريخ الالحاد فى الاسلام** (1945) ، **شخصيات قلقة فى الاسلام** (1946)
## لينكات برانيه

## مصادر

تصنيف:مواليد 1917
تصنيف:وفيات 2002
تصنيف:فلاسفه مصريين
تصنيف:مفكرين مصريين
تصنيف:كتاب مصريين
تصنيف:مترجمين مصريين
تصنيف:دمايطه
تصنيف:ناس من فارسكور
تصنيف:متعلمين فى جامعة القاهره
جون كينيدى

**چون فيتزجيرالد كينيدى** John Fitzgerald Kennedy (بروكلين، امريكا، 29 مايو 1917 - دلاس، امريكا، 22 نوفمبر 1963)، رئيس الولايات المتحده الامريكيه رقم خمسه و تلاتين. حكم امريكا من يناير 1961 لغاية 22 نوفمبر 1963 بعد ما اتقتل فى ظروف غامضه و هو راكب عربيه مكشوفه فى مدينة دلاس فى ولاية تكساس فمات و هو عنده سته و اربعين سنه.

كيندى اتولد فى بروكلين فى 29 مايو 1917 و اتخرج من جامعة هارفارد و كان بينتمى للحزب الديموقراطى و حكم امريكا بعد الرئيس دوايت ايزنهاور فى فتره مضطربه و حرجه من الصراع بين المعسكر الغربى اللى بتقوده امريكا و المعسكر الشرقى اللى كان بيقوده الاتحاد السوفيتى و اللى اتعرف بـ "الحرب البارده".

## ازمات
فى عهده حصلت ازمه كبيره بين امريكا و الاتحاد السوفيتى بسبب كوبا اللى حطت صواريخ سوفيتيه على اراضيها فاتسبب الموضوع فى حدوث مواجهه بين امريكا و الاتحاد السوفيتى اعتبرها المحللين السياسيين اكبر ازمه كانت حاتسبب بداية حرب نوويه بين الطرفين. ازمة الصواريخ الكوبيه فى 8 اكتوبر 1962 و وصلت لذروتها فى 14 اكتوبر 1962 لما بينت طيارة تجسس امريكيه ان فيه قواعد صواريخ مبنيه فى كوبا. جون كيندى و ادارته ادارو الازمه لغاية ما خلصت فى 8 اكتوبر 1962 بعد ما اتوصل كيندى و السوفييت بوساطة يوثانث امين سنة الامم المتحده على ازالة الصواريخ الكوبيه بشرط ان امريكا تتعهد بانها مش حا تغزو كوبا و التخلص فى سريه من الصواريخ البالستيه.

من الأزمات االتانيه اللى واجها كيندى كانت ازمه اتعرفت باسم "ازمة خليج الخنازير". الأزمه دى كان سببها ان مجموعه من الكوبيين الهربانيين فى امريكا استقووا على حكم فيدل كاسترو و استخدمتهم امريكا لضرب نظام حكم كاسترو و خلصت العمليه بفشل كبير لامريكا. عهد كنيدى شاف كمان بدايات بداية حرب ڤييتنام.

## اغتياله
اتقتل جون كيندى فى 22 نوفمبر 1963 برصاص بندقيه و هو فى زياره رسميه لمدينة دلاس فى ولاية تكساس و هو راكب عربيه مكشوفه مع مراته چاكلين كينيدى و جون كنالى حاكم ولاية تكساس و مراته نيللى. و حصلت شكوك ان المخابرات الامريكيه سى اى ايه (CIA) كانت ورا الموضوع و اتقبض على واحد اسمه هارفى اوسولد و اتهم بقتل كيندى، لكن بعدها بيومين اتقتل هارفى على ايد راجل يهودى اسمه جاك روبى و اللى هو نفسه كمان بعدها بشويه عيى و مات قبل ما تت رجع محاكمته و فيه ناس اعتبرت موته مريب. اتوصلت لجنة وارن بتاعة ال اف بى اى (FBI) بعد دخليقات ان هارفى اوسولد قام بعملية القتل لوحده لكن لجنه تانيه اتوصلت لان العمليه كانت مؤامره ففضلت عمليه قتل كيندى غامضه.

بعد قتل جون كيندى اتولى حكم امريكا ليندون جونسون و اتجوزت ارملته چاكلين كينيدى من المليونير اليونانى اوناسيس

## مصادر

* ماهر حسن، المصرى اليوم، مؤسسة المصرى اليوم للصحافة و النشر، عدد 1988، 22 نوفمبر 2009

## لينكات برانيه
* 

تصنيف:رؤساء امريكا
تصنيف:الحرب البارده
تصنيف:شخصيات الحزب الديمقراطى الامريكى
تصنيف:كاثوليك امريكان
تصنيف:مواليد فى بروكلاين (ماساتشوستس)
تصنيف:دارسين فى جامعة هارفارد
تصنيف:دارسين فى كلية لندن للاقتصاد
الصالحيه

**الصالحيه** النهارده قريه فى مركز فاقوس فى محافظة الشرقيه. اسمها بيتنسب للسلطان الصالح نجم الدين أيوب اللى بناها فى اول الرمل بين مصر و الشام سنة 1247 عشان تبقى نقطة تجمع للجيوش المصريه الطالعه ع الشام.

## سبب التسميه

## مشاهير

## شوف كمان
* شخصيات مصريه مشهوره

## شوف باردوه
قريه مصريه  في الجدول اللي جاي

و  :تصنيف:قرى مصر
## مصادر

تصنيف:مدن مصريه
تصنيف:الشرقيه
تصنيف:قرى محافظة الشرقيه
جزر القمر

240px|thumb|left|علم جزر القمر

**جزر القمر** (الاسم الرسمى :الاتّحاد القمريّ ، بالفرنساوى :Union des Comores ، بالانجليزى: Union of the Comoros ) هى دوله مستقله متكونه من تلات جزر من الارخبيل القمرى القريب من ساحل افريقيا الشرقى. فى جزيره رابعه اسمها جزيرة مايوت بتقول جزر القمر انها تبعها بس لسه لحد دلوقتى واقعه تحت الاداره الفرنساويه.

## شوف كمان
* شعار جزر القمر

جزر القمر
تصنيف:بلاد
تصنيف:بلاد الاتحاد الافريقى
تصنيف:دول اسلاميه
سينوت حنا

**سينوت حنا باشا** (1874 ،اسيوط - 1930 ) كان سياسى مصرى ليبرالى برز دوره بعد ثورة 1919 و كان واحد من الرفاق الخمسه اللى نفاهم الانجليز لجزيرة سيشيل مع سعد زغلول فى سبتمبر 1920 (سعد زغلول و رفاقه : سينوت حنا ، مكرم عبيد ، مصطفى النحاس ، فتح الله بركات و عاطف بركات).
نشر سلسله من المقالات المهمه تحت عنوان **الوطنيه ديننا و الاستقلال حياتنا** و كانت ليها دور كبير فى تدعيم نسيج الوحده بين المصريين من كل الديانات.
انضم للوفد المصرى سنة 1918 اللى كانت مهمته التفاوض مع الانجليز بهدف تحقيق الاستقلال لمصر ، انتخبوه عضو فى مجلس النواب المصرى سنة 1924.
اتصاب سينوت حنا لما افتدا بجسمه طعنه من سونكى بندقيه حاول واحد من العساكر انه يغتال بيها الزعيم الوفدى مصطفى النحاس و هما فى جوله مع بعض بالعربيه فى مدينة المنصوره.و بيتقال ان السونكى دا كان متسمم لان سينوت حنا مات بعد الطعنه بكام يوم.
## نشاطه الوطنى
مناضل من الطراز الاولانى حيث كان قريب من أوساط "الحزب الوطنى" ورئيسه مصطفى كامل حيث كان صديق شخصيا له. ابتعد عن ده الحزب بعد وفاة مصطفى كامل مع ويصا واصف رئيس مجلس النواب وقلينى فهمى المؤسس والمشارك فى صحف الحزب الوطنى. و فى سنة 1908م تعرف سينوت حنا على سعد زغلول باشا بعدين توثقت العلاقات بينهما. ولما وقع حادث اغتيال بطرس غالى باشا فى 20 فبراير سنة 1910م كان سينوت حنا من العناصر البارزة التى حاولت أن يكون الحادث محصورا فى نطاق سياسى لا طائفى.

ولما انعقد المؤتمر القبطى بأسيوط فى مارس 1911م وقف سينوت حنا وتانيين ضد الانقسام الطائفى ومع الوحدة الوطنية. ولما افتتحت الجمعية الشرعية التى قامت بناء على دستور 1913م فى 22 يناير 1914م اُختير سينوت حنا عضوا معينا و كان سعد باشا زغلول الوكيل المنتخب لهذه الجمعية وانضم سينوت حنا لسعد باشا وحزب الوفد فى ديسمبر سنة 1918م، كما انضم لالوفد المسافر لباريس فى 8 ابريل سنة 1919م وبقى قريبا من سعد زغلول لحد وفاته سنة 1927م، واستمرت علاقته بالوفد بزعامة مصطفى النحاس. و فى 8 يوليه سنة 1930م رافق سينوت حنا النحاس باشا فى رحلة لالمنصورة حيث قام  واحد من المأجورين بمحاولة اغتيال النحاس لكن الضربة القاتلة أصابت سينوت حنا الذى حاول التصدى للمعتدى.

وقد اتعرف سينوت حنا باشا فى السياسة المصرية "بالمناضل الزاهد" لأنه لم يطمع فى وزارة أو منصب واكتفى بكتابة الكتير من المقالات الوطنية. كما أنه كان شديد الحرص على الوحدة الوطنية و رفض الانضمام ل"الحزب المصرى" الذى أسسه "اخنوخ فانوس" ليكون حزبا للأقباط و أثنت جورنال "العلم" وهى من صحف "الحزب الوطنى" على وطنية سينوت حنا ودفاعه عن الوحدة الوطنية. ده ولانجد قدامنا من تعليق إلا أمل تخليد تراث دول  الوطنيين اللى ارتفعوا بمصر فوق معتقداتهم الدينية فكان الانتماء نقى لا يشوبه تعصب أو حزبية. و نرى فى تخليد ذكرى دول  الأبطال القدوة لأجيال القرن الحادى والعشرين، خاصة والعالم يمر بثقافة التطرف والعنف.

تصنيف:مواليد 1874
تصنيف:وفيات 1930
تصنيف:سياسيين مصريين
تصنيف:ليبراليين مصريين
تصنيف:اشخاص من محافظه اسيوط
تصنيف:اقباط
البيرونى

**ابو الريحان محمد بن أحمد البيرونى** المشهور بـ (**البيرونى**) ( مدينة خوارزم ، خراسان (توركمينيستان دلوقتى)، 5 سبتمبر 973 - غزنه (افغانيستان الايام دى )، 13 ديسمبر 1048 )
كان فيلسوف و عالم مسلم . كان  واحد من أهم العقول فى زمانه . شخصيته المرموقة كان ليها دور كبير فى الفكر الإسلامى فى العصور الوسطانيه. البيرونى كان ذى معرفة بعدد كبير من اللغات اللى كانت منتشرة فى زمانه زى  التركية و الفارسية و العبرية و السانسكريتية و السيريانية بالاضافة للعربىة اللى كتب بيها معظم اعماله .غطى البيرونى بمؤلفاته عدد كبير من المعارف و العلوم و نبغ بشكل خاص فى الفلك ، الرياضيات ، علم قياس الزمن ، الفيزياء ، الطب ، و التاريخ .
اتواصل البيرونى مع الفيلسوف العظيم ابن سينا  . و حوالى سنة 1017 زار الهند و اهتم بدراسة حضارتها و ثقافتها و فى النهاية  استقر فى مدينة غزنه فى افغانستان و توفى فيها . كان للبيرونى  ميول لا-ادريه (اجنوستيه).

من اشهر الاعمال البيرونى : **الاثار الباقيه** ، **التفهيم** ، **القانون المسعودى** ، **تاريخ الهند** و **كتاب الصيدله**.

## مصادر

تصنيف:مواليد 973
تصنيف:وفيات 1048
تصنيف:فرس
تصنيف:فلاسفه فرس
تصنيف:علما فرس